En e vloavezhioù diwezhañ e Formulenn 1, skuizh gant otoioù ne oant ket kevezus, en doa bet choant dober traoù all ha setu ma redas an Indianapolis 500 gant McLaren hag Andretti Autosport e 2017. E 2018 e voe ar blenier kentañ abaoe pell o redek e div gevezadeg bed e memes koulz dre ma redas en Andur gant Toyota Gazoo Racing e-lech ma tapas div wezh an trech er Mañs. E bal zo gounit ar Gurunenn Dripl, an hini kentañ abaoe Graham Hill ha setu ma raktres redek en Indianapolis 500 adarre er bloavezhioù a zeu.